Het jy my lief 1 – Liplekker
Maandag 10 Junie 2019 Tema: Het jy my lief 1
****In die lewe vandag sien ons liefde in baie vorms. Ongelukkig word die woord liefde in hierdie lewe so maklik rond gegooi en verbind aan ons vleeslike begeertes. Ware liefde het nie een adres nie, dit verlig die donkerste plek. Liefde maak die arme ryk en die ryke arm wanneer hy dit nie het nie. Tog is dit juis deur te gee dat jy ontvang, deur ‘n uitstorting daarvan vir ander, dat jy vervul word. Nogtans weet ons, ons het lief omdat God ons eerste liefgehad het. Wat is die grootste liefde wat daar is? Net dit dat iemand sy lewe vir iemand anders sal gee.
1 Joh. 4 :18 Waar liefde is, is daar geen vrees nie, maar volmaakte liefde verdryf vrees, want vrees verwag straf, en wie nog vrees, het nie volmaakte liefde nie. 19 Ons het lief omdat God ons eerste liefgehad het. **** Dan sê die woord iets baie ernstig en dit het my baie laat nadink
.V20 As iemand sê: “Ek het God lief,” en hy haat sy broer, is hy ‘n leuenaar; want wie sy broer, wat hy kan sien, nie liefhet nie, kan onmoontlik vir God liefhê, wat hy nie kan sien nie.
**** Wanneer mens dit lees vra jy jouself af, hoe eg en eerlik is ek en jy voor die HERE.
Onse Vader ons staan aan die begin van ‘n nuwe werksweek. Baie dankie vir die wete dat U ons lief het . Help ons om daardie onvoorwaardelike liefde met ander te deel. Ek bid vandag vir elkeen onder die letter C op ons poslys. Mag hulle opnuut bewus word van U warmte en teenwoordigheid in elke saak in hulle lewens. Seën hulle met ‘n hemelse seën In Jesus se Naam. Amen
Geseënde dag en week vir elkeen
Author adminPosted on Jun 10, 2019 Categories DagstukkiesTags dagstukkies
Previous Previous post: QUICK PILCHARD CURRY
Next Next post: You’ll get through this storm
Lekkerste Malvapoeding 243,867 views
Dirk se mielie tert 38,580 views
KLAPPERKOEKIES 34,742 views